Diari Oficial de la Generalitat Valenciana


Sumari del DOGV 2958, del 25-03-1997 (1997/806855)

RESOLUCIÓ de 24 de gener de 1997, de la Direcció General d'Indústria i Energia, per la qual s'atorga a la societat Agua Mineral San Benedetto, SA la concessió d'aprofitament d'aigua mineral natural, secció B), procedent del pou P-6159 anomenat pou Fuente Primavera (anteriorment anomenat pou Pinarejo), situat a la partida El Coto, finca El Pinarejo, pedania de San Antonio, del terme municipal de Requena (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2958

Data del DOGV
:   25-03-1997

Secció del DOGV
:   ALTRES DISPOSICIONS

Número del document
:   1997/806855


Data del document
:   24-01-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 24 de gener de 1997, de la Direcció General d'Indústria i Energia, per la qual s'atorga a la societat Agua Mineral San Benedetto, SA la concessió d'aprofitament d'aigua mineral natural, secció B), procedent del pou P-6159 anomenat pou Fuente Primavera (anteriorment anomenat pou Pinarejo), situat a la partida El Coto, finca El Pinarejo, pedania de San Antonio, del terme municipal de Requena (València).  
Vist l'expedient de sol·licitud d'aprofitament d'aigua mineral natural instat davant el Servei Territorial d'Indústria i Energia de València pel Sr. Jaime Lamo de Espinosa y Michels, amb DNI núm. 35434480.  
Vista la resolució de 28 de juliol de 1994 de la Conselleria d'Indústria, Comerç i Turisme per la qual es declara aigua mineral natural la procedent del pou P-6159, definit per les coordenades UTM X= 660.900 Y= 4.379.600, situat a la partida El Coto, finca El Pinarejo, pedania de San Antonio, del terme municipal de Requena, de la província de València.  
Vista la resolució favorable del director territorial d'Indústria i Comerç de València de data 4 de juliol de 1996, relativa al canvi de titularitat del pou P-6159 d'aquesta província a favor d'Agua Mineral San Benedetto, SA, amb CIF A-81224495.  
Vist l'estudi previ sobre la instal·lació industrial de la planta embotelladora i la inversió prevista, presentat davant el Servei Territorial d'Indústria i Energia de València per l'esmentada societat.  
Vista la proposta de perímetre de protecció presentada davant el Servei Territorial d'Indústria i Energia de València.  
Vistes les recomanacions sobre el perímetre de protecció, que en el seu informe de data 26 d'octubre de 1993 fa l'Institut Tecnològic Geominer d'Espanya.  
Vist l'informe favorable del Servei Territorial d'Indústria i Energia de València de data 22 de juliol de 1996.  
Atés que l'expedient s'ha sotmés a informació pública, sense que en aquesta s'hi hagen formulat oposicions.  
Atés que l'expedient s'ha tramés a la Confederació Hidrogràfica del Xúquer i a la Conselleria d'Agricultura i Medi Ambient, perquè informaren amb relació a d'altres possibles aprofitaments que pogueren considerar-se de major conveniència.  
Vist que transcorregut el termini legalment establit no s'han emés els esmentats informes i que per això es considera que no plantegen objeccions a la sol·licitud d'aprofitament.  
Vistos la Llei 22/1973, de 21 de juliol de 1973, de Mines, i el Reglament General per al Règim de la Mineria de 25 d'agost de 1978.  
Vist el Reial Decret 1.164/1991, de 22 de juliol, pel qual s'aprova la Reglamentació tecnicosanitària per a l'elaboració, la circulació i el comerç d'aigües de beguda envasada.  
Atés que en la tramitació de l'expedient s'han complit els preceptes legals establits per les esmentades reglamentacions.  
Aquesta Direcció General d'Indústria i Energia, resol:  
Atorgar a la societat Agua Mineral San Benedetto, SA, amb CIF A-81224495, la concessió d'aprofitament d'aigua mineral natural, secció B), procedent del pou P-6159 anomenat pou Fuente Primavera (anteriorment anomenat pou Pinarejo), situat a la partida El Coto, finca El Pinarejo, pedania de San Antonio, del terme municipal de Requena de la província de València, en els següents termes:  
1. El volum màxim anual en una primera fase és de 218.000 m3/any, i aquest s'incrementarà en la segona fase (any 1998) a 582.400 m3/any, amb un cabal màxim instantani autoritzat de 75 litres/segon.  
2. L'aprofitament s'atorga per un termini de trenta anys, prorrogable, si s'escau, fins un màxim de noranta anys, sense perjudici de tercers.  
3. El perímetre de protecció per a garantir la protecció de l'aqüífer en quantitat i qualitat, es delimita pels següents vèrtexs emmarcats en el sentit de les agulles del rellotge a partir del punt de partida (vèrtex 1) i indicats en coordenades geogràfiques, projecció UTM, el·lipsoide internacional de Hayford, fus 30.  
Vèrtex X Y  
1 (Pp) 047.170 4.379.000  
2 568.580 4.380.000  
3 091.079 4.381.000  
4 867.031 4.381.000  
5 113.331 4.379.000  
4. L'empresa titular d'aquesta concessió haurà d'instal·lar, al seu càrrec, un comptador volumètric i un cabalímetre tant a l'eixida del pou com a l'entrada de la planta. El Servei Territorial de València, comprovarà que el volum anual utilitzat pel titular no supera, en cap cas, l'autoritzat.  
5. El concessionari, abans d'iniciar l'activitat, haurà de procedir a realitzar un sondatge d'investigació proveït d'un sistema de mesura continu per a controlar la qualitat i el nivell piezomètric de l'aqüífer, a fi de poder detectar qualsevol anomalia abans que els seus efectes s'acusen en el sondatge de producció. La situació d'aquest sondatge coincidirà geogràficament amb la isocrona de 50 dies d'acord amb el que s'indica en el pla núm. 1 de la proposta del perímetre de protecció, visat amb data 6 de maig de 1996.  
6. S'hauran de presentar en el Servei Territorial d'Indústria i Energia de València els corresponents projectes específics per a la legalització de les instal·lacions.  
7. Correspon al Servei Territorial d'Indústria i Energia de València la inspecció i vigilància, tant de la posada en marxa del projecte com de l'explotació. El termini per a l'inici de l'activitat és de sis mesos comptats a partir de l'esmentada autorització de posada en marxa i de l'obtenció de les altres autoritzacions legalment necessàries.  
8. L'aigua mineral natural no podrà utilitzar-se per a fins diferents als autoritzats i especialment no podrà alienar-se, cedir-se o arrendar-se per a uns altres usos. En cap cas s'hi podrà extraure un cabal superior a l'autoritzat.  
9. Les obres i instal·lacions hauran de conservar-se en bon estat, i s'evitaran les pèrdues d'aigües innecessàries per fuites, filtracions o qualsevol altra causa, i no es podrà efectuar cap modificació sense l'autorització del Servei Territorial d'Indústria i Energia de València.  
10. La societat titular de l'aprofitament haurà de presentar al Servei Territorial d'Indústria i Energia de València, durant el primer trimestre de cada any, una memòria anual sobre els resultats de l'explotació de l'any anterior i un programa d'explotació per a l'any actual.  
11. Cada deu anys, la titular de l'aprofitament presentarà a l'esmentat Servei Territorial, un informe detallat que justifique la continuïtat del recurs, les noves inversions que projecte realitzar, la quantia de l'aprofitament, la problemàtica, les necessitats i els projectes futurs.  
12. La Direcció General d'Indústria i Energia, podrà establir en qualsevol moment, aquelles prescripcions que considere necessàries per a garantir la racionalitat de l'explotació del recurs i la conservació de l'aqüífer.  
13. La concessió s'atorga sense perjudici d'altres autoritzacions legalment necessàries per a l'execució del projecte i l'exercici de l'activitat.  
Contra aquesta resolució que no posa fi a la via administrativa podrà interposar-se recurs ordinari davant el conseller d'Indústria i Comerç, en el termini d'un mes comptat a partir del dia de la notificació d'aquesta resolució, de conformitat amb el que disposa l'article 114 amb relació al 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 de gener de 1997.- El director general d'Indústria i Energia: José Luis Ramírez Sorribes.